Scarlett Johansson

Si Scarlett Ingrid Johansson (/dʒoʊˈhænsən/; namondag Nobyembre 22, 1984) sarong Amerikanang artista asin parakanta. Si Johansson saro sa mga artistang igwa nin pinakahalangkaw na taripa, nagkaigwa nin nagkakapirang pagluwas sa Celebrity 100, asin nagin bida sa Hollywood Walk of Fame. Kan siya aki pa, kursunada niya na an pag-aartista asin huli kaini siya luminuwas sa sarong palabas na igwa nin titulong Off-Broadway. Nagkaigwa nin film debut sa saiyang fantasy comedy na North(1994) asin nanominar para sa Independent Spirit Award para sa pelikulang Manny & Lo (1996). Nagkaigwa pa nin magkakanigong pagbisto saiya para sa saiyang pagluwas sa The Horse Whisperer (1998) asin  Ghost World (2001).

Naglipat si Johansson pasiring sa adult roles kan 2003 sa saiyang pagluwas sa Lost in Translation, digdi niya ginana an BAFTA Award para sa Best Actress, asin sa Girl with a Pearl Earring. Nagin nominado nin apat na beses sa Golden Globe Awards para sa mga pelikulang ini, asin sa pag ganap bilang napapasuway na hoben sa drama na igwang titulong [./https://en.wikipedia.org/wiki/A_Love_Song_for_Bobby_Long A Love Song for Bobby Long] (2004), asin seductress sa sarong psychological thriller na Match Point (2005). An ibang pelikula kairiba kan mga ini, iyo an mystery thriller na The Prestige(2006) asin comedy-drama na [./https://en.wikipedia.org/wiki/Vicky_Cristina_Barcelona Vicky Cristina Barcelona] (2008). Nagpaluwas man siya nin duwa pang album: [./https://en.wikipedia.org/wiki/Anywhere_I_Lay_My_Head Anywhere I Lay My Head] (2008) asin [./https://en.wikipedia.org/wiki/Break_Up_(album) Break Up] (2009), na nakalaog sa Billboard 200.

Kan 2010, si Johansson nag-debut sa Broadway  para sa revival kan A View from the Bridge, na ipiggana niya nin Tony Award for Best Featured Actress. Kan taon man sana na idto, pinunan nya an pagganap bilang Black Widow sa Marvel Cinematic Universe. Nagboses man siya bilang intelligent computer operating system sa 2013 comedy-drama na Her, nag ganap bilang alien sa 2013  na pelikilang Under the Skin and asin babaying igwa nin psychokinetic na mga kakayahan sa 2014 science fiction action na Lucy. Siya an pinakahalangkaw na binabayadan na artista kan 2016, asin an "highest-grossing actress of all time" sa North America kun ibabase sa terminong dolyares.

Bilang pampublikong imahen, si Johansson sarong Hollywood sex symbol. Siya sarong prominenteng "celebrity brand endorser", asin nagsusuporta man sa nagkakapirang charities asin paghiro. Duwang beses siya nagkaigwa nin agom, sa Canadian actor na si Ryan Reynolds poon 2008 hasta 2011 siring man sa sarong French businessman na si  Romain Dauriac, kun sain siya nagkaigwa nin aking babayi, poon 2014 hasta 2017.

Kinaamayi kan buhay 

Si Scarlett Ingrid Johansson minundag sa Manhattan borough kan New York City kan  Nobyembre 22, 1984. An saiyang ama, si Karsten Olaf Johansson, sarong arkitekto na hali sa Copenhagen, Denmark, asin an saiyang paternal na lolohun, iyo si  Ejner Johansson, sarong art historian, screenwriter asin direktor pampelikula na an ama ngani sarong Swedish. An saiyangg ina, si Melanie Sloan, sarong prodyuser, hali sa sarong Ashkenazi Jewish na pamilya, gikan sa Poland asin Russia. Igwa siya nin tugang na babayi na mas matua saiya, si Vanessa, saro man na artista; an saiyang mas matuang tugang na lalaki, si Adrian; asin kakambal na lalake, si Hunter. Si Johansson igwa man nin mas matuang half-brother, si Christian, hali sa primerong agom kan saiyang ama. Siya igwa pareho nin American asin Danish citizenship.

Si Johansson nag atendir sa PS 41, sarong eskwelahan pang-elementarya sa Greenwich Village, Manhattan. Nagdibursyo an saiyang mga magurang kan siya 13 anyos pa sana. Si Johansson ugos sa saiyang lolahun sa ina, si Dorothy Sloan, sarong bookkeeper asin maestra; pirmi sindang magkaibahan asin kinokonsiderar siya ni Johansson bilang sarong kaugos na amiga. Sa hoben na edad muya niya na nin kasikatan, kaya siya nagpepresentar nin mga song-and-dance routines para sa saiyang pamilya. Siya igwa nini partikular na pagkahilig sa teatrong musikal asin jazz hands. Nag adal man siya nin tap dance, asin sabi niya na suportado man siya kan saiyang mga magurang sa linyadang napili niya. Sabi niya pa na ordinaryuhon sana an saiyang kaakian.

Bilang aki, si Johansson nag adal kan pag-arte sa paaghi nin paghiling sa salming hanggan sa siya mapahibi, sa kamuyahan na magin si Judy Garland kan pelikulang Meet Me in St. Louis. Sa edad na pito, namundo siya kan an sarong talent agent nagpirma nin kontrata sa saiyang mga tugang na lalake imbes na saiya, alagad nagdesider man nanggad siya na magin sarong artista. Nagklase siya sa Lee Strasberg Theatre Institute, asin nagpoon na mag audition para sa mga patalastas, alagad sa kahaluyi nawaran man nin interes: "I didn't want to promote Wonder Bread." sabi niya. Nagpasiring siya sa pelikula asin teatro , kun sain nagkaigwa siya nin inot na stage appearance sa Off-Broadway nag ganap bilang Sophistry kairiba si Ethan Hawke, kun sain igwa sana siya nin duwang linya.Kan mga panahon na ini, nagpoon siya mag-adal sa Professional Children's School (PCS), sarong pribadong institusyon pan-edukasyon para sa mga aki na mahilig sa arte sa Manhattan. Sa edad na siyam, nagibo ni Johansson an mag film debut bilang aki ni John Ritter sa sarong fantasy comedy na igwa nin titulong North (1994). Sabi niya na mantang yaon siya sa film set, aram niya na tulos kun ano an gigibuhon niya. Kahaluyi, si Johansson nag ganap nin mga sadit na parte kairiba an pagigin aki kan mga karakter ni Sean Connery asin ni Kate Capshaw's sa mystery thriller na Just Cause (1995), and asin sarong estudyante ni arte sa If Lucy Fell (1996).

Karera sa Arte

Kinaamaying Pag-ganap (1996–2002) 
An mga primerong pag ganap ni Johansson iyo bilang si Amanda, saring mas hoben na tugang na babayi kan nabados na daraga na duminulag sa foster home sa pelikulang Manny & Lo (1996) kairiba si Aleksa Palladino asin an tugang niyang lalaki na si Hunter. An saiyang pag-arte nagresibe nin mga positibong komento hali sa San Francisco Chronicle na nagsabi ngani na "[the film] grows on you, largely because of the charm of ... Scarlett Johansson,", asin an kritikong si Mick LaSalle nagsurat man sa parehong babasahon na igwa nin "peaceful aura" si Johansson asin nagtutubod na "If she can get through puberty with that aura undisturbed, she could become an important actress.".

Pakalihis kan mga sadit niyang pag ganap sa Fall asin Home Alone 3 (pareho kan 1997) , nakakua nin mas dakulang atensyon si Johansson sa saiyang pag-arte sa pelikulang The Horse Whisperer(1998), sa direksyon ni Robert Redford. An dramang pelikulang ini, base sa 1995 na nobela ni Nicholas Evans, manungod sa sarong talentadong para-ataman na igwa nin kakayahan na makaintindi nin mga kabayo, asin siya man kinua tangani na tabangan an sarong daraga, na iyo man an ginanapan ni Johansson. Nakaresibe nin pagpabisto sa kredito sa pelikula, dawa pa ngani na ika-pito niya na ining pag ganap. Sa saiyang pagkagurang, si Redford sinasabing siya "13 going on 30". Si Todd McCarthy man kan Variety nagkomento man ki Johansson na ""convincingly conveys the awkwardness of her age and the inner pain of a carefree girl suddenly laid low by horrible happenstance". Para sa pelikula, siya nanominar para sa Chicago Film Critics Association Award for Most Promising Actress. Nagtutubod sya na gulpi an nabago saiya huli kan pag ganap niya sa mga pelikula, pag realisar na sa paagi palan nin pag arte namamanipula an mga pansadiring emosyon. Sa paghanap nin mga maray na parte sa pelikula bilang hoben, nagin masakit para saiya ta an mga nagsusurat nin script dai man hinihiling bilang seryosong mga artista an mga hobenes... An mga aki asin hobenes dai man hinihiling na igwa nin rarom.

Kahaluyi nagluwas man si Johansson sa My Brother the Pig (1999) asin sa neo-noir, Coen brothers na pelikulang The Man Who Wasn't There(2001). An saiyang "breakthrough"  nag abot sa pag ganap bilang "cynical outcast"  sa black comedy na Ghost World(2001) na sinurat ni Terry Zwigoff, sarong adaptasyon sa grapikong nobela ni Daniel Clowe. Nag audition sa Johansson para sa pelikula sa paagi nin tape sa New York, asin si Zwigoff na nagtutubod na si Johansson sarong "a unique, eccentric person, and right for that part". Nagluwas an pelikula sa 2001 Seattle International Film Festival; alagad saro ining dai matrayumpong pelikula, kundi makalihis sana an panahon nagkaigwa nin cult status. Sabi kan Austin Chronicle si Johansson igwa nin "sensitivity and talent [that] belie her age" . Ginana niya an Toronto Film Critics Association Award for Best Supporting Actress.

Kairiba si David Arquette, si Johansson nagluwas sa sarong horror comedy na pelikula na igwa nin titulong Eight Legged Freaks(2002), manungod sa koleksyon nin mga lawa na nakaduta sa mga toksikong ati, na nagkawsa tangani na an mga ini magin darakula asin magparapangadan. Pakatapos na makagradwar sa Professional Children's School kan parehong taon, siya nagpasiring sa sarong unibersidad sa New York, an Tisch School of the Arts; alagad kan dai siya makalaog, nagdesider na sana siya sa karera niya sa pelikula.

Pilmograpiya

Pelikula

Telebisyon

Video games

Mga Paglabas sa Music Video

Entablado

Mga parangal at nominasyon

Malalaking parangal

Academy Awards

British Academy Film Awards

Golden Globe Awards

Screen Actors Guild Awards

Tony Award

Industry Awards

AACTA International Awards

American Comedy Awards

British Independent Film Awards

César Awards

Drama Desk Awards

Drama League Awards

Dorian Awards

Gotham Independent Film Awards

Independent Spirit Awards

Jupiter Awards

Kids' Choice Awards

MTV Movie & TV Awards

People's Choice Awards

Satellite Awards

Saturn Awards

Scream Awards

Teen Choice Awards

Theatre World Awards

Young Artist Awards

YoungStar Awards

Mga parangal ng mga Kritiko

Film Festival Awards

Palm Springs International Film Festival

Rome Film Festival

Santa Barbara International Film Festival

Venice Film Festival

Toltolan

Mga artists